CELEX: 31994R2705
Language: el
Date: 1994-11-07 00:00:00
Title: ΚΑΝΟΝΙΣΜΟΣ (ΕΚ) αριθ. 2705/94 ΤΗΣ ΕΠΙΤΡΟΠΗΣ της 7ης Νοεμβρίου 1994 για παρέκκλιση από τον κανονισμό (ΕΟΚ) αριθ. 1112/93 όσον αφορά τη διάρκεια ισχύος των πιστοποιητικών ΣΜΣ

Avis juridique important

|

31994R2705

ΚΑΝΟΝΙΣΜΟΣ (ΕΚ) αριθ. 2705/94 ΤΗΣ ΕΠΙΤΡΟΠΗΣ της 7ης Νοεμβρίου 1994 για παρέκκλιση από τον κανονισμό (ΕΟΚ) αριθ. 1112/93 όσον αφορά τη διάρκεια ισχύος των πιστοποιητικών ΣΜΣ  

Επίσημη Εφημερίδα αριθ. L 287 της 08/11/1994 σ. 0024 - 0024

ΚΑΝΟΝΙΣΜΟΣ (ΕΚ) αριθ. 2705/94 ΤΗΣ ΕΠΙΤΡΟΠΗΣ της 7ης Νοεμβρίου 1994 για παρέκκλιση από τον κανονισμό (ΕΟΚ) αριθ. 1112/93 όσον αφορά τη διάρκεια ισχύος των πιστοποιητικών ΣΜΣΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την πράξη προσχώρησης της Ισπανίας και της Πορτογαλίας, και ιδίως τα άρθρα 83 και 251,  Εκτιμώντας:  ότι ο κανονισμός (ΕΟΚ) αριθ. 1112/93 της Επιτροπής (1), όπως τροποποιήθηκε τελευταία από τον κανονισμό (ΕΚ) αριθ. 2506/94 (2), έχει καθορίσει τις λεπτομέρειες εφαρμογής του συμπληρωματικού μηχανισμού για τις συναλλαγές στον τομέα του βοείου κρέατος, και  ιδίως στο άρθρο 6, την διάρκεια ισχύος των πιστοποιητικών ΣΜΣ- ότι, μετά την άρνηση ορισμένων ναυτικών εταιρειών να μεταφέρουν ζωντανά ζώα από το Ηνωμένο Βασίλειο και την Ιρλανδία προς την Ισπανία και την Πορτογαλία, πρέπει να παραταθεί η διάρκεια ισχύος των πιστοποιητικών που εκδόθηκαν για τις εν λόγω μεταφορές  έως τις 31 Δεκεμβρίου 1994- ότι, για να αποφευχθεί κάθε νομικό κενό, πρέπει να προβλεφθεί η έναρξη ισχύος του παρόντος κανονισμού στις 3 Νοεμβρίου 1994- ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά παρέκκλιση από το άρθρο 6 του κανονισμού (ΕΟΚ) αριθ. 1112/93, η διάρκεια ισχύος των πιστοποιητικών ΣΜΣ παρατείνεται έως τις 31 Δεκεμβρίου 1994 σε περίπτωση θαλάσσιας μεταφοράς.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 3 Νοεμβρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Νοεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 113 της 7. 5. 1993, σ. 10.  (2) ΕΕ αριθ. L 267 της 18. 10. 1994, σ. 1.